Diari Oficial de la Generalitat Valenciana


Sumari del DOGV 7151, del 13-11-2013 (2013/10991)

Notificació a la titularitat de l'agència de viatges amb número d'inscripció CV-m1439-CS, de la resolució d'11 d'octubre de 2013 de cancel·lació de la inscripció i baixa en el Registre.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   7151

Data del DOGV
:   13-11-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/10821


Organisme emissor
:   Conselleria d'Economia, Indústria, Turisme i Ocupació

Tipus de document
:   Anunci

Notificació a la titularitat de l'agència de viatges amb número d'inscripció CV-m1439-CS, de la resolució d'11 d'octubre de 2013 de cancel·lació de la inscripció i baixa en el Registre. [2013/10138]  
Per no haver sigut possible notificar de manera personal i directa a Francisco Juan García la resolució de la cancel·lació i baixa en el Registre General d'Empreses, Establiments i Professions Turístiques de l'agència de viatges Vila-real Viajes, es publica en el Diari Oficial de la Comunitat Valenciana, a efectes del que disposa l'article 59.5 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, segons la redacció feta per la Llei 4/1999, de 13 de gener, i se li concedix un nou termini d'un mes.  
  
València, 30 d'octubre de 2013.- La cap del Servici d'Ordenació i Tramitació Turística: Carmen Martínez Aznar.  
  
  
Assumpte: Cancel·lació de la inscripció i baixa en el Registre General d'Empreses, Establiments i Professions Turístiques.  
  
Amb data 23 de maig de 2011, esta administració turística va classificar i inscriure en el Registre General d'Empreses, Establiments i Professions Turístiques de la Comunitat Valenciana, amb número d'inscripció CV-m1439-CS, l'oficina principal de l'agència de viatges Vila-real Viajes, situada a Vila-real (Castelló), c/ del Tremedal, núm. 24-3r, la titularitat del qual té Francisco Juan Garcia (NIF 67939240R).  
  
Per mitjà de publicació en el Diari Oficial de la Comunitat Valenciana, de data 18 de setembre de 2013, es va notificar que la companyia Axa Seguros Generales, SA, de Seguros y Reaseguros, havia comunicat a esta administració turística la seua voluntat de procedir a l'anul·lació de la pòlissa d'assegurança de caució 18129872, subscrita per Francisco Juan Garcia com a titular de l'agència de viatges Vila-real Viajes. Esta pòlissa correspon a la fiança que tota agència ha de mantindre en permanent vigència, segons disposa l'article 14.1 del Decret 20/1997, d'11 de febrer, del Govern Valencià, pel qual s'aprova el Reglament d'Agències de Viatges de la Comunitat Valenciana.  
  
En la mateixa notificació, se li concedia un termini perquè presentara davant d'esta administració la justificació del manteniment en vigor de l'esmentada pòlissa d'assegurança de caució, i se li advertia que si no ho feia, d'acord amb el mencionat Decret 20/1997, era causa de cancel·lació de la inscripció i baixa en el Registre General d'Empreses Establiments i Professions Turístiques.  
Transcorregut el termini atorgat sense que la titularitat de l'agència de viatges haja aportat cap documentació respecte d'això, i en virtut de les competències conferides per l'article 9.2 i) del Decret 209/2004, del Consell, pel qual s'aprova el Reglament de l'Agència Valenciana de Turisme, i l'article 21 del Decret 188/2012, de 21 de desembre, del Consell, pel qual s'aprova el Reglament Orgànic i Funcional de la Conselleria d'Economia, Indústria, Turisme i Ocupació, resolc:  
  
  
Cancel·lar la inscripció de l'agència de viatges Vila-real Viajes, amb número d'inscripció CV-m1439-CS, situada a Vila-real (Castelló), c/ del Tremedal, núm. 24-3r, la titularitat de la qual té Francisco Juan Garcia, i donar-la de baixa en el Registre General d'Empreses, Establiments i Professions Turístiques de la Comunitat Valenciana.  
D'acord amb l'article 10 del Decret 20/1997, la cancel·lació de la inscripció d'una agència de viatges en el Registre implica el cessament de la seua activitat i la dels seus establiments.  
Així mateix, l'article 14.5 del Decret 20/1997 establix que la fiança depositada al seu dia no podrà ser cancel·lada fins després de transcorregut un any des que la present resolució siga ferma.  
Basant-se en el que disposa l'article 15.4 de la Llei 3/1998, de la Generalitat, de Turisme de la Comunitat Valenciana, no podrà presentar-se nova comunicació prèvia o declaració responsable d'inici d'activitat fins que no hagen transcorregut tres mesos des de la notificació de la present resolució, i en este cas haurà d'anar acompanyada de la documentació que acredite el compliment dels requisits establits en la normativa vigent.  
De conformitat amb el que establixen els articles 52 i 53 de la Llei 3/1998, constituïx infracció administrativa molt greu l'exercici de l'activitat sense haver comunicat el seu inici de la manera legalment determinada o sense l'habilitació preceptiva per a fer-ho, i pot ser sancionat d'acord amb els articles esmentats, sense perjuí de les responsabilitats penals i civils que se'n deriven.  
  
Contra esta resolució, que no posa fi a la via administrativa, es podrà interposar recurs d'alçada davant del secretari autonòmic de Turisme i Comerç, dins del termini d'un mes, comptat des de l'endemà de ser notificada, d'acord amb el que establixen els articles 107, 114 i 115 de la Llei 30/1992, de Règim Jurídic de les Administracions Públiques i del Procediment Administratiu Comú.  
  
  
València, 11 d'octubre de 2013.- El director general de Turisme: Sebastián Fernández Miralles.